ddrg/super_eurlex huggingface dataset:
SL Uradni list Evropske unije C 318/121

Mnenje Evropskega ekonomsko-socialnega odbora o predlogu uredbe Evropskega Parlamenta in Sveta o spremembi Uredbe (ES) št. 998/2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali

(COM(2009) 268 konč. – 2009/0077 (COD))

2009/C 318/23

Svet Evropske unije je 30. junija 2009 sklenil, da v skladu s členom 152(4)(b) Pogodbe o ustanovitvi Evropske skupnosti Evropski ekonomsko-socialni odbor zaprosi za mnenje o naslednjem dokumentu:

„Predlog uredbe Evropskega Parlamenta in Sveta o spremembi Uredbe (ES) št. 998/2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali“

Odbor se v celoti strinja z vsebino predloga in je svoje stališče o tej temi že izrazil v mnenjih CESE 1411/2000 in CESE 1705/2007, ki sta bili sprejeti 29. novembra 2000 (1) in 12. decembra 2007 (2), zato je na 456. plenarnem zasedanju 30. septembra in 1. oktobra 2009 (seja z dne 30. septembra 2009) s 180 glasovi za in 9 vzdržanimi glasovi o tem predlogu sprejel pozitivno mnenje ter se sklicuje na stališče iz navedenih mnenj.

V Bruslju, 30. septembra 2009 Predsednik Evropskega ekonomsko-socialnega odbora Mario SEPI

(1) Mnenje EESO o predlogu uredbe Evropskega parlamenta in Sveta o zahtevah v zvezi z zdravstvenim varstvom živali, ki se uporabljajo za netrgovske premike hišnih živali, UL C 116 z dne 20.4.2001, str. 54.

(2) Mnenje EESO o predlogu uredbe Evropskega Parlamenta in Sveta o spremembi Uredbe (ES) št. 998/2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali glede podaljšanja prehodnega obdobja, UL C 120 z dne 16.5.2008, str. 49.
2.3

Zahteve po prilagoditvi veljavne uredbe so bile izražene že v sporočilu Komisije Evropskemu parlamentu z dne 20. decembra 2007. V poročilu o „sedanji praksi v zvezi z informacijami o zdravilih, namenjenimi bolnikom“, je bilo navedeno, da so razlike med posameznimi državami članicami glede predpisov in prakse pri informiranju v nekaterih primerih pripeljale do nedoslednosti in razlik pri dostopu javnosti do teh informacij.
5.11

Prvi oddelek tretjega poglavja obravnava evidentiranje in poročanje o neželenih učinkih. Nadaljnji oddelki podrobno opisujejo druge postopke za poročanje in ocenjevanje informacij o farmakovigilanci ter podajo podrobnejše tehnične informacije. Drugi oddelek zadeva redna poročila o varnosti zdravil, tretji pa postopke Skupnosti in v členu 107 opredeljuje postopek, ki ga mora uporabiti vsaka država članica v primeru začasnega preklica ali ukinitve dovoljenj za promet, če so ugotovljene resne pomanjkljivosti. Četrti oddelek govori o objavi ocen in je pomemben, saj obravnava nadzor študij varnosti zdravila po pridobitvi dovoljenja za promet.
6.5

Treba je najti ravnovesje med novimi oblikami prodaje, tehnologijami razmnoževanja, potrebami družbe znanja in avtorskimi pravicami. To ravnovesje ne bo mogoče doseči z množično uporabo zgolj represivnih ukrepov, usmerjenih večinoma proti starostnemu razredu, ki je kriminaliziran, in ne bo obstajalo, dokler ne bo pripravljena zakonodaja in ne bo novih oblik nadomestil za avtorje. Nujno je treba razvijati sedanje omejitve glede na pomen in hitrost tehnoloških sprememb.
4.8

Odbor se strinja s Komisijo (9), da je zaradi učinkov globalizacije treba upoštevati ne le delavce, ki so postali presežni zaradi strukturnih sprememb v svetovni trgovini, ampak tudi zaradi drugih vrst strukturnih sprememb, ki so posledica tehnologije, izdelkov, sprememb v organizaciji proizvodnega procesa in dostopa do surovin in njihove cene.
SL Uradni list Evropske unije C 100/155

Mnenje Evropskega ekonomsko-socialnega odbora o predlogu uredbe Evropskega parlamenta in Sveta o ustanovitvi Evropske fundacije za usposabljanje (prenovitev)

COM(2007) 443 konč. – 2007/0163 (COD)

2009/C 100/31

Svet je 17. septembra 2007 sklenil, da v skladu s členom 150 Pogodbe o ustanovitvi Evropske skupnosti Evropski ekonomsko-socialni odbor zaprosi za mnenje o naslednjem dokumentu:

Predlog uredbe Evropskega parlamenta in Sveta o ustanovitvi Evropske fundacije za usposabljanje (prenovitev).

Odbor se strinja z vsebino predloga in nima nobenih pripomb, zato je na 448. plenarnem zasedanju 22. in 23. oktobra 2008 (seja z dne 22. oktobra) s 118 glasovi za, 2 glasovoma proti in 1 vzdržanim glasom o tem predlogu sprejel pozitivno mnenje.
6.7

Obstaja nevarnost, da bi večnacionalna podjetja skušala prevzeti nadzor nad velikim delom sektorja za proizvodnjo krme in tako zmanjšala konkurenco. Če bi se to zgodilo, bi se lahko bistveno zmanjšalo število tovarn krmnih mešanic, trgovina znotraj Skupnosti pa bi se povečala. To pa ne pomeni, da bi bila konkurenca močnejša.
4.12

Omejitve za uporabo zakonito pridobljenih licenc in dostop do osebnih podatkov za predstavnike glavnih založb so v nasprotju z zadanimi cilji, saj bodo „komercialni“ ponarejevalci lahko obšli vse tehnične ovire in za seboj izbrisali sledi na spletu. Nadzor se bo izvajal le nad (zakonito ali nezakonito) izmenjavo datotek internetnih uporabnikov brez komercialnega namena. Večina te izmenjave je resnično nezakonita in se je treba proti njej bojevati s sredstvi, ki so ustrezna za tako razširjen pojav. Nekaj obsodb, ki so služile za zgled, in spremljajoča medijska pozornost, katere namen je bil zastrašiti določene internetne uporabnike, ne bo dovolj, saj so statistično možnosti odkritja minimalne, to pa ne bo vznemirjalo mladostnikov, ki se ne zavedajo škode, ki jo povzročajo svojim priljubljenim ustvarjalcem.
3.7.1

Komisija ugotavlja, da je nujno imeti zanesljive informacije o razširjenosti in posledicah pomanjkanja vode in suše. Podpreti je treba predlog o pripravi evropske letne ocene in boljšem izkoriščanju storitev pobude za globalno spremljanje okolja in varnosti (GMES), da se zagotovijo satelitski podatki in instrumenti nadzora v podporo vodnim politikam. Univerze in znanstvenoraziskovalne centre bi bilo treba spodbuditi k pripravi študij o vprašanjih v zvezi z vodo, ohranitev vodnih virov in načinov njihovega povečanja z razvojem novih tehnologij.
Glede na obsežno zakonodajo v različnih besedilih in za različne načine prevoza je treba vse pravice potnikov o javnem prevozu zbrati v eno samo „listino o pravicah in dolžnostih“; cilj ostaja, da države članice to dopolnijo s samoregulacijo in kodeksi ravnanja (5), ki jih upoštevajo gospodarski akterji in organizirana civilna družba (potrošniški organi, okoljski organi, poslovne organizacije, sindikati itd.). EESO vztraja, da je za izboljšanje kakovosti storitev pomemben dialog med temi organi in zlasti podjetji javnega prometa.

Sprejeti je treba ukrepe na ravni Skupnosti za preoblikovanje in povečanje pravic, ki že obstajajo v različnih pravnih besedilih, ter jih dopolniti z ukrepi držav članic in organizacij civilne družbe. EESO poudarja potrebo po prožnih in enostavnih instrumentih za zagotavljanje uresničevanja pravic potnikov.
SL Uradni list Evropske unije C 204/24

Mnenje Evropskega ekonomsko-socialnega odbora o predlogu direktive Evropskega parlamenta in Sveta o združitvi delniških družb (kodificirana različica)

COM(2008) 26 konč. – 2008/0009 (COD)

(2008/C 204/06)

Svet Evropske unije je 14. februarja 2008 sklenil, da v skladu s členom 95 Pogodbe o ustanovitvi Evropske skupnosti Evropski ekonomsko-socialni odbor zaprosi za mnenje o naslednjem dokumentu:

Predlog direktive Evropskega parlamenta in Sveta o združitvi delniških družb (kodificirana različica)

Odbor se v celoti strinja z vsebino predloga in nima nobenih pripomb, zato je na 443. plenarnem zasedanju 12. in 13. marca 2008 (seja z dne 12. marca) s 117 glasovi za, 1 glasom proti in 7 vzdržanimi glasovi o tem predlogu sprejel pozitivno mnenje.
SL Uradni list Evropske unije C 211/44

Mnenje Evropskega ekonomsko-socialnega odbora o predlogu direktive Evropskega parlamenta in Sveta o živilih za posebne prehranske namene (prenovitev)

COM(2008) 3 konč. – 2008/0003 COD

(2008/C 211/11)

Svet je 30. januarja 2008 sklenil, da v skladu s členom 95 Pogodbe o ustanovitvi Evropske skupnosti Evropski ekonomsko-socialni odbor zaprosi za mnenje o naslednjem dokumentu:

Predlog direktive Evropskega parlamenta in Sveta o živilih za posebne prehranske namene (prenovitev).

Odbor se v celoti strinja z vsebino predloga, poleg tega je to vprašanje že obravnaval v mnenju, sprejetem 17. septembra 1986 (1) in v mnenju EESC 848/2004, sprejetem 2. junija 2004 (2), zato je na 444. plenarnem zasedanju 22. in 23. aprila 2008 (seja z dne 22. aprila) s 148 glasovi za in 3 vzdržanimi glasovi o tem predlogu sprejel pozitivno mnenje in zavzel isto stališče kot v navedenih mnenjih.

Mnenje Odbora o regulativnem postopku s pregledom je v pripravi [COM(2007) 741 konč., COM(2007) 822 konč., COM(2007) 824 konč. in COM(2008) 71 konč.].

V Bruslju, 22. aprila 2008 Predsednik Evropskega ekonomsko-socialnega odbora Dimitris DIMITRIADIS

(1) Mnenje Evropskega ekonomsko-socialnega odbora o predlogu direktive Sveta o približevanju zakonodaje držav članic o živilih za posebne prehranske namene (UL C 328, 22.12.1986, str. 9).

(2) Mnenje Evropskega ekonomsko-socialnega odbora o predlogu direktive Evropskega parlamenta in Sveta o živilih za posebne prehranske namene (kodificirana različica) – COM(2004) 290 konč. (UL C 241, 28.9.2004, str. 23).
2.1

Parlament in Svet sta se dogovorila o razveljavitvi Odločbe 85/368/EGS. Razlog za to je dejstvo, da se je sistem za vzpostavitev primerljivosti poklicnih kvalifikacij, ki ga določa odločba, izkazal za težko izvedljivega in da je bilo v praksi z njim težko ravnati. V času od uvedbe teh predpisov so evropske institucije izbrale 219 poklicnih kvalifikacij v 19 sektorjih, in sicer tistih, pri katerih je bilo najbolj verjetno, da se bodo delavci selili v druge države. Do leta 1990 so bili podatki o primerljivosti kvalifikacij objavljeni samo za 5 od 19 izbranih sektorjev, to pomeni za 66 poklicev.
EESO je svoje stališče glede skupnega pomorskega prostora EU izrazil v svojih mnenjih o omenjeni zeleni knjigi in o skupni pristaniški politiki EU (23):

„EESO razume zasnovo ‚skupnega evropskega pomorskega prostora‘ kot idejo, ki se nanaša na virtualen pomorski prostor, kjer bodo upravne in carinske formalnosti poenostavljene za pomorske storitve, ki se izvajajo znotraj EU. Tako bodo te storitve urejene podobno kot tovorni cestni in železniški prevoz ter prevoz po celinskih plovnih poteh na notranjem trgu. Če to resnično ustreza tudi stališču Evropske komisije in če bo Komisija to tudi jasno izrazila, potem se Odbor strinja s to idejo, pod pogojem, da se v mednarodnih vodah (na odprtem morju) upoštevajo določbe konvencij UNCLOS in IMO, vključno s ‚svobodo plovbe‘ (freedom of navigation) in ‚pravico do neškodljivega prehoda‘ (right of innocent passage) znotraj ‚izključne ekonomske cone‘ (Exclusive Economic Zone, EEZ).“
SL Uradni list Evropske unije C 162/40

Mnenje Evropskega ekonomsko-socialnega odbora o predlogu direktive Evropskega parlamenta in Sveta o tekstilnih imenih (prenovitev)

COM(2007) 870 konč. – 2008/0005 (COD)

(2008/C 162/07)

Svet Evropske unije je 8. februarja 2008 sklenil, da v skladu s členom 95 Pogodbe o ustanovitvi Evropske skupnosti Evropski ekonomsko-socialni odbor zaprosi za mnenje o naslednjem dokumentu:

Predlog direktive Evropskega parlamenta in Sveta o tekstilnih imenih (prenovitev)

Odbor se v celoti strinja z vsebino predloga in nima nobenih pripomb, zato je na 442. plenarnem zasedanju 13. in 14. februarja 2008 (seja z dne 13. februarja 2008) s 128 glasovi za in 2 vzdržanima glasovoma o tem predlogu sprejel pozitivno mnenje.
1.3

Odbor poudarja, da sta vino in vinogradništvo pomembna in bistvena elementa evropske kulture in načina življenja. Vinogradništvo oblikuje družbeno in gospodarsko okolje v mnogih evropskih vinogradniških regijah. Odbor zato poudarja, da se morajo pri reformi tako glede ciljev kot tudi ukrepov upoštevati ne le gospodarske posledice, temveč tudi vplivi na zaposlovanje, socialno strukturo, okolje – zlasti s programi krčenja – ter varstvo potrošnikov in zdravje. Komisija v svojem osnutku to premalo upošteva.
—

izvajanje ustreznih programov strokovnega usposabljanja, ki bodo zagotovili visoko usposobljeno delovno silo s potrebnim znanjem na področju raziskav in razvoja, ki jih podpira podjetje Čisto nebo in ki bodo za prihodnost industrije EU izjemnega strateškega pomena. Ta visokokakovostna usposobljenost, ki je potrebna za nova delovna mesta na področju raziskav in razvoja, bo upočasnila beg možganov, hkrati pa bo ustvarila pogoje, ki so potrebni za zagotavljanje vodilnega položaja Evropske unije v teh sektorjih, ki so strateškega pomena tako z vidika industrije kot okolja.
Preprečitev prekomernega usklajevanja. V nasprotju s tem pa je treba zavrniti morebitno namero za podrobno usklajevanje evropskih raziskav po načelu „od zgoraj navzdol“ (top-down), ki je samo sebi namen ali katerega cilj je splošno poenotenje in ki bi poseglo v same raziskovalne organizacije ali podjetja. Takšno usklajevanje bi – npr. z jasnim ciljem preprečiti podvajanje (19) raziskav in razdrobljenost – omejilo potrebno mnogovrstnost raziskovalnih pristopov in metod (glej predvsem točko 4.7.1) in povzročilo odklonilen odnos raziskovalcev, institucij in podjetij, udeleženih pri raziskavah.

Zato nikakor ne sme nastati vtis, da si Komisija prizadeva za centralno vodenje evropskih raziskav. To bi sicer le še dodatno podkrepilo zaskrbljenost državljanov (20) držav članic glede premočne centralizacije v Bruslju. Gre namreč za ravnovesje med okvirom Skupnosti, samostojnostjo in možnostjo odločanja držav članic, pa tudi pobudami ter možnostmi ravnanja, ki jih imajo institucije in posamezniki.
5.2

Ta problem je bil ključna zahteva Komisije, ko je 14. februarja 2007 sprožila nedavne pobude za pregled novega pristopa za blago na notranjem trgu (New Internal Market package for goods). Le-ta je sestavljen in osnutka uredbe o določitvi zahtev za akreditacijo in nadzor trga v zvezi s trženjem proizvodov [COM(2007) 37 konč. (3)] in osnutka sklepa o skupnem okviru za trženje proizvodov [COM(2007) 53 konč. (4)]. Eden od predlogov je, da se okrepijo strukture za nadzor trga, da se prestrežejo nevarni izdelki in odstranijo s trga Skupnosti in da se ukrepa proti podjetjem, ki goljufajo. Organe za testiranje, certificiranje in nadzor, ki so vključeni v pregled izdelka, bi bilo treba pri akreditaciji strožje nadzorovati, da se zagotovi enoten pravni okvir tako za proizvajalce kot za organe same. (V EU je trenutno približno 1 800 priglasitvenih organov, zlasti laboratorijev, nadzornih organov in organov certificiranja. To so zasebna podjetja, ki jih akreditirajo javni organi). Poudariti je treba, da ti „neodvisni“ organi vključujejo nekatere, ki so jih neposredno ustanovila proizvodna podjetja, zato bi konflikt interesov lahko postal resna težava. V eni izmed držav članic je na primer samo v sektorju gradnje dvigal akreditiranih 80 priglasitvenih organov.
3.1

Cilj predloga je pregledati in prečistiti uredbi št. 684/92 in št. 12/98 o dostopu do trga avtobusnih prevozov. Predlog pojasnjuje obstoječe zakonodajne določbe in jih spreminja glede nekaterih vidikov, da bi se tako okrepila splošna usklajenost in zmanjšale upravne obremenitve.
2.3

Koristi te uredbe je treba oceniti z vidika splošne okvirne direktive. Splošni cilj uresničevanja ukrepov okvirne direktive je doseči okoljske in zdravstvene izboljšave ali druge prednosti za družbo, kot je na primer zmanjšanje zunanjih stroškov uporabe fitofarmacevtskih sredstev z bolj trajnostno rabo pesticidov. Merjenje napredka lahko temelji le na zanesljivih podatkih in ustreznih kazalnikih. Na nacionalni ravni in na ravni Skupnosti lahko zaradi boljšega poznavanja uporabe pesticidov pričakujemo neposredne koristi te uredbe, kot so na primer boljši sistemi nadzora ter bolj usmerjene in učinkovitejše politike. Poleg tega bo trg zaradi uradnih statistik, ki bodo na voljo po vsej Evropi, bolj pregleden, kar bi lahko izboljšalo konkurenčnost industrije pesticidov.
5.3

„Minimalno usklajevanje“, kombinirano s pozitivnim pristopom držav članic, ki želijo sprejeti bistveno višje standarde varstva potrošnikov, bo v bližnji prihodnosti verjetno osnova za glavni del pravnega reda Skupnosti o varstvu potrošnikov. Iz številnih (in različnih) socialnih in ekonomskih razlogov bodo države članice želele ohraniti sedanjo raven varstva potrošnikov ali pa bodo na premišljen način in tako hitro, kot bodo same hotele, prešle na drugačno raven varstva. To stališče spoštuje načelo subsidiarnosti in je tudi veliko bolj v skladu z njim, vendar pa vseeno priznava, da so različne skupine potrošnikov v vsej EU prikrajšane glede njihove sedanje ravni varstva ali njihovih možnosti, da zahtevajo odškodnino, zato so potrebni ukrepi na ravni EU in nacionalni ravni.
SL Uradni list Evropske unije C 175/57

Mnenje Evropskega ekonomsko-socialnega odbora o predlogu direktive Evropskega parlamenta in Sveta o spremembi Direktive 2006/66/ES o baterijah in akumulatorjih ter odpadnih baterijah in akumulatorjih glede Komisiji podeljenih izvedbenih pooblastil

COM(2007) 93 konč. – 2007/0036 (COD)

(2007/C 175/15)

Svet Evropske unije je 19. aprila 2007 sklenil, da v skladu s členom 175(1) Pogodbe o ustanovitvi Evropske skupnosti Evropski ekonomsko-socialni odbor zaprosi za mnenje o zgoraj omenjenem dokumentu.

Odbor je to vprašanje že obravnaval v svojem prejšnjem mnenju, sprejetem 28. aprila 2004 (1), zato je na 436. plenarnem zasedanju 30. in 31. maja 2007 (seja z dne 30. maja 2007) s 159 glasovi za in 11 vzdržanimi glasovi sklenil, da o tem ne bo pripravil novega mnenja, saj zagovarja isto stališče kot v zgoraj navedem mnenju.

V Bruslju, 30. maja 2007. Predsednik Evropskega ekonomsko-socialnega odbora Dimitris DIMITRIADIS

(1) 2003/0282 COD, UL C 117 z dne 30.4.2004.
5.2

Komisija z zastonjskim podeljevanjem velike večine začetnih pravic letalskim družbam in omogočanjem dodatnih nakupov pravic v sistemu za trgovanje z emisijami (ki je odprt, v nasprotju z zaprtim sistemom za letalski promet ali promet na splošno) sprejema status quo in ne stori veliko za zajezitev nadaljnje in hitre rasti letalskega sektorja kot proizvajalca emisij toplogrednih plinov. Bistven problem je v tem, da je takšno omejevanje v tem trenutku politično in ekonomsko nesprejemljivo. Komisija je izračunala, da vključitev letalstva v sistem za trgovanje z emisijami ne bo prinesla le nekaj internega zmanjšanja emisij ogljikovega dioksida, temveč bo z uravnoteženjem povečanih emisij ogljikovega dioksida v letalskem sektorju z zmanjšanjem v drugih sektorjih zagotovila resnično tržno spodbudo in finančna sredstva za nove raziskave in nove načine za zmanjševanje emisij ogljikovega dioksida drugod.
2.3

Univerzalna poštna storitev, ki vsem državljanom, ne glede na njihov zemljepisni in finančni položaj ali druge okoliščine, jamči dostop do kakovostnih, zanesljivih in cenovno dostopnih poštnih storitev, je ključni element evropskega socialnega modela in lizbonske strategije. Visokokakovostna univerzalna storitev je nujno potrebna tako za državljane kot za gospodarske akterje, ki so glavne stranke poštnih storitev in ki so odvisni od tega, da je vsako pismo in vsak paket dostavljen vsakemu naslovniku, ne glede na to, kdo ali kje je.
7.4.2

Od leta 1992 je naslov XV Pogodbe (členi 154, 155 in 156) namenjen vseevropskim omrežjem. Petnajst let pozneje je položaj nezadovoljiv in celo skrb zbujajoč. Razlogi za slab rezultat so delno tudi težave s financiranjem in pomanjkanje politične volje. EESO obžaluje, da so vlade potisnile v pozabo in politično opustile Evropsko pobudo za rast (10) iz leta 2003, ki je vključevala izgradnjo velikih vseevropskih omrežij. EESO se sprašuje: koliko je k slabemu stanju vseevropskih prometnih, telekomunikacijskih in energetskih omrežij prispevalo pomanjkanje splošnega pregleda nad evropskim ozemljem in njegovo infrastrukturo?
2.4.4

EESO tudi ugotavlja, da pri izvajanju politike socialnih stanovanj pogoje za posredovanje javnih organov držav članic in udeležencev v stanovanjskem sektorju v vedno večji meri ureja zakonodaja Skupnosti. Bistveno je, da politika konkurence in notranji trg ne ovirata stanovanjske politike, usmerjene v zagotavljanje dostopa do dostojnih in cenovno dostopnih stanovanj za vse, ob upoštevanju pozitivnega prispevka te politike h gospodarski rasti in zaposlovanju v Evropi. Ti cilji so se razvili in socialni partnerji morajo oblikovati socialne storitve, ki bodo zapolnile vrzel, nastalo zaradi odsotnosti prave integracijske politike, zlasti za priseljence.
4.

Čeprav je kodifikacija postopek, ki že sam po sebi ne more in ne sme spreminjati direktiv, za katere se uporablja, EESO meni, da bi Komisija morala pri izvajanju svojih nalog narediti več kot le poenostaviti zakonodajo. Morala bi proučiti vsebino različnih direktiv in pojasniti različna vprašanja, ki so se medtem morda izkazala za nejasna ali v praksi niso več aktualna.
2.2.4

Kodifikacija ne sme uvesti nobene bistvene spremembe vsebine. Odbor po preučitvi predloga meni, da besedilo predloga v celoti upošteva to osnovno načelo. Logično združuje različne veljavne predpise, ki so tako bolj jasni, in ne ustvarja nobenega bistvenega problema.
1.1

Za uresničitev Evrope državljanov je pomembno, da je zakonodaja Skupnosti razumljiva in pregledna. Evropski parlament, Svet in Komisija so zato poudarili potrebo po tem, da se kodificirajo zakonodajni akti, ki so bili večkrat spremenjeni, in se v okviru medinstitucionalnega sporazuma dogovorili, da je mogoče uporabiti pospešen postopek. V zakonodajna besedila, predložena za kodifikacijo, ni mogoče vnašati nobenih vsebinskih sprememb.
2.4

Akcijski načrt vsebuje pet glavnih ciljev za e-upravo in posebne cilje za leto 2010: — Pospeševanje vključevanja z e-upravo, da bodo do leta 2010 vsi državljani lahko uporabljali zanesljive in inovativne storitve ter imeli enostaven dostop do njih. To pomeni odpravljanje digitalnega razkoraka in priložnost za politike vključevanja s podporo IKT, da bodo vsi državljani, tudi socialno ogrožene skupine, lahko te prednosti polno izkoristili. — Udejanjiti učinkovitost in uspešnost — do leta 2010 bistveno prispevati k večjemu zadovoljstvu uporabnikov, preglednosti in odgovornosti, manjši upravni obremenitvi ter večji učinkovitosti. V ta namen želi Komisija vzpostaviti skupni meritveni okvir, naravnan na razmerje med učinkom in koristjo, ki vključuje primerjalno analizo na podlagi skupnih kazalcev (merjenih na nacionalni ravni ali z ukrepom na evropski ravni) in učenje na primerih z uporabo merljivih kazalcev. Da bi zagotovila dolgoročno trajnost, namerava tudi okrepiti širjenje in izmenjavo izkušenj. — Izvajanje vplivnih ključnih storitev za državljane in podjetja — do leta 2010 bodo javna naročila 100-odstotno omogočena v elektronski obliki, dejansko pa se bodo izvajala 50-odstotno, poleg tega bo dosežen dogovor o sodelovanju pri nadaljnjih vplivnih spletnih storitvah za državljane, kot so storitve, namenjene mobilnosti državljanov (npr. izpopolnjene storitve iskanja delovnih mest po vsej Evropi, socialnovarstvene storitve v zvezi z zdravstvenimi kartotekami in elektronskimi zdravniškimi recepti), ali vračanje DDV. — Vzpostavljanje ključnih pogojev, ki bodo državljanom in podjetjem omogočili, da bodo imeli do leta 2010 enostaven, varen in interoperabilen preverjeni dostop do javnih storitev v Evropi, kot so usklajene nacionalne osebne izkaznice ali oblikovanje pravne podlage za razvoj elektronske identifikacije in avtentifikacije za javne storitve. — Predstavitev orodij za uspešno javno razpravo in udeležbo pri sprejemanju odločitev do leta 2010, pri čemer je treba obravnavati mnoga vprašanja in težave, od vključevanja do kakovosti sprejemanja odločitev.
3.1

Predlog sega daleč prek nujnih in upravičenih mej ter ne upošteva sedanjega stanja nekaterih vrst, ki se v evropskem ribogojstvu uporabljajo že več stoletij (npr. krap, šarenka, zlatovčica in druge). Gojenje teh vrst do zdaj ni povzročilo škode v ekosistemih. Ocene tveganja za premike teh vrst na vseh ravneh razvoja in dolgotrajni postopki za odobritev so daleč od resničnosti in niso izvedljivi. Za ribogojna podjetja na območju Skupnosti je običajna praksa, da sodelujejo prek meja v skladu z veterinarskimi zahtevami ter da krapa, postrv in druge uveljavljene vrste rib premikajo kratkoročno.